stanford-oval/wikipedia huggingface dataset:
Funktionaalinen ohjelmointi
Esimerkkejä

Esimerkeissä käytetään matematiikan tapaista pseudokoodia. Funktion parametreja ei kuitenkaan eroteta sulkeilla tai pilkuilla juuri missään funktionaalisessa kielessä, joten func(x) = 2x ilmaistaan seuraavasti:
func x = 2*x
Esimerkkejä > Fibonaccin luvut

Yleisesti ohjelmointikielen esittelyssä käytetyn Hei maailma -ohjelman vastine funktionaalisissa ohjelmointikielissä on funktio, joka laskee Fibonaccin lukujakenen mukaan?:
fib n = 0, kun n = 0
         1, kun n = 1
         fib (n−1) + fib (n−2), kun n > 1
Yllä olevasta käy heti ilmi, että fib ei ole määritelty, jos n < 0.
Esimerkkejä > Funktion määritteleminen toisten funktioiden avulla

Leikitään, että voidaan käyttää vain kahta funktiota:
plusyksi x = x + 1
 miinusyksi x = x - 1
Niinpä funktio, joka lisää parametriinsa kaksi, voidaan määritellä edellisen avulla:
pluskaksi x = plusyksi (plusyksi x)
Funktio, joka lisää yhteen parametrit x ja y, onnistuu rekursion avulla:
plus x y = x, kun y = 0
            plus (plusyksi x) (miinusyksi y), kun y > 0
Funktionaalinen ohjelmointi opetuksessa

Tietojenkäsittelytieteen perusteita opetettiin funktionaalisella Scheme-kielellä noin sadassa oppilaitoksessa vuonna 2007. Tällöin lähes poikkeuksetta oppikirja on kehuttu Structure and Interpretation of Computer Programskenen mukaan?. Kirjan verkkoversio ja videoluennot ovat saatavilla verkosta.
Yleensä funktionaalisia kieliä ei käytetä perusopetuksessa, mutta tästä on nähtävissä yhä enemmän poikkeuksia, myös Suomessa. Esimerkkinä tästä on Tiina Partasen kirjoittama Racket-ohjelmoinnin oppimateriaali. Yliopistoissa funktionaalista ohjelmointia opetetaan usein syventävällä kurssilla esimerkiksi Haskell- tai Scheme-ohjelmointikielellä. Tästä on kuitenkin poikkeuksia. Imperial College Lontoossa aloittaa ohjelmoinnin opetuksen kuuden viikon mittaisella Haskell-kurssilla, siinä missä esimerkiksi Suomessa Haskell-kieltä opiskellaan yleensä vasta toisena tai kolmantena opiskeluvuonna tai syventävissä opinnoissa.
Koska suomenkielistä oppimateriaalia on hyvin vähän tarjolla, ovat jotkin yksityishenkilöt päätyneet tarjoamaan ilmaista oppimateriaalia Haskell-kielen ideoiden opiskeluun. Haskell-kielen oppiminen tukee hyvin minkä tahansa funktionaalisen tai funktionaalisia piirteitä sisältävän ohjelmointikielen oppimista. Tästä on esimerkkinä Juuso Vuorisen kirjoittama teos Kanaherkun tuoksuinen johdatus funktionaaliseen ohjelmointiin. Teos korostaa tiedon käsittelyn näkökulmaa ja siinä tutkitaan jo moniin muihinkin ohjelmointikieliin tiensä löytäneet funktionaalista ohjelmointiparadigmaa edustavat funktiot map, filter ja fold (reduce). Edellä mainitut funktiot ovat käytössä myös lukuisissa ei-funktionaalisissa kielissä, joten niiden oppimisesta on hyötyä monen eri ohjelmointikielen ymmärtämisessä.
On myös huomattu, että funktionaalinen ohjelmointi tukee matematiikan oppimista - esimerkkinä algebran ja funktionaalisen ohjelmoinnin välillä havaittu positiivinen siirtovaikutus. Ohjelmointiajattelua väitöskirjassaan ruotinut TkT Pia Niemelä totetaa, että "erityisesti funktionaaliset kielet tuottavat vastavuoroisia hyötyjä matematiikan opetuksen kanssa".
Aiheesta muualla

Kuvia tai muita tiedostoja aiheesta Funktionaalinen ohjelmointi Wikimedia Commonsissa
Bol (Kroatia)

| Bol |
| --- | --- |

 Bol
 Koordinaatit: 43°16′N, 16°39′E 
Valtio:   Kroatia
Piirikunta:  Split-Dalmatia
Väkiluku (2001):  1 661
Aikavyöhyke:  UTC+1
 – Kesäaika:  UTC+2
 
  www.bol.hr 
Infobox OKVirheellinen NIMI-arvo: 
Bol on kylä Bračn saarella Split-Dalmatian läänissä Kroatiassa. Boli on suosittu vesiurheilukeskus ja rantalomapaikka. Suositun siitä tekee piikin muotoinen hiekkaniemi Zlatni Rat. Rannan muoto ja rantaviivan pituus vaihtelevat tuuliolosuhteiden mukaan. Rantaviiva saattaa siirtyä jopa 500 metriä.  Rannan tuulet tekevät siitä sopivan paikan leijalautailuun. Bolista tehdään myös opastettuja patikkaretkiä saaren korkeimmalle huipulle, Vidova Goralle.
Zlatni Rat
Aiheesta muualla

Kuvia tai muita tiedostoja aiheesta Bol (Kroatia) Wikimedia Commonsissa
Black Sands

| Black Sands Bonobo |
| --- | --- | --- |

Studioalbumin tiedot
 Julkaistu: 29. maaliskuuta 2010
 Tyylilaji: trip hop, chillout, nu-jazz
 Kesto: 55.06
 Levy-yhtiö: Ninja Tune
Bonobon muut studioalbumit
| Days to Come 2006 | Black Sands 2010 | The North Borders 2013 |
Black Sands on brittiläisen muusikon Bonobon neljäs studioalbumi. Se julkaistiin 29. maaliskuuta 2010. Albumin kansikuvassa näkyy valokuva, joka on otettu Derwentwaterissa, pohjois-Englannissa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Prelude | 1.18 |  |  |  |  |  |  |  |
| 2. | Kiara | 3.50 |  |  |  |  |  |  |  |
| 3. | Kong | 3.58 |  |  |  |  |  |  |  |
| 4. | Eyesdown (featuring Andreya Triana)  | 5.26 |  |  |  |  |  |  |  |
| 5. | El Toro | 3.44 |  |  |  |  |  |  |  |
| 6. | We Could Forever | 4.20 |  |  |  |  |  |  |  |
| 7. | 1009 | 4.30 |  |  |  |  |  |  |  |
| 8. | All in Forms | 4.52 |  |  |  |  |  |  |  |
| 9. | The Keeper (featuring Andreya Triana)  | 4.49 |  |  |  |  |  |  |  |
| 10. | Stay the Same (featuring Andreya Triana)  | 4.45 |  |  |  |  |  |  |  |
| 11. | Animals | 6.45 |  |  |  |  |  |  |  |
| 12. | Black Sands | 6.49 |  |  |  |  |  |  |  |
Kokoonpano

Bonobo – piano, bassokitara, kitara, klassinen kitara, mandoliini, Rhodes, urkuharmoni, harppu, vibrafoni, soittorasia
Andreya Triana – laulu (kappaleet 4, 9 ja 10)
Mike Simmonds – viulut, alttoviulu
Mike Lesirge – huilu, saksofoni, klarinetti (kappaleet 5 ja 12)
Alan Hardiman – vetopasuuna (kappaleet 5 ja 10)
Ryan Jacob – trumpetti (kappaleet 5 ja 10)
Jack Wyllie – saksofoni (kappale 10)
Tom Chant – saksofoni, bassoklarinetti (kappale 11)
Graham Fox – rummut (kappale 11)
Jack Baker – rummut (kappale 12)
Arvostelut

AllMusic:
PopMatters:
The Times:
Kivenlahden hybridiareena

| Kivenlahden hybridiareena> Hybridiarena Hype.Rakennuksen tiedot |
| --- | --- |
Sijainti:  Vanha Jorvaksentie 3, 02320 Espoo (Espoonlahti)
Koordinaatit:  60.1568°N, 24.6305°E
Rakennustyöt aloitettu:  2023
Omistaja:  Kiinteistö Oy Kivenlahden Sport Center
Arkkitehti:  L Arkkitehdit Oy
Katsojakapasiteetti
 Tapahtumat: 1 500 (Elämysareena) 
Lisää rakennusartikkeleitaArkkitehtuurin teemasivulla
Kivenlahden hybridiareena eli Hybridiarena Hype on Espoon Espoonlahden kaupunginosaan rakenteilla oleva monitoimihalli liikunnan, kulttuurin ja tapahtumien käyttöön. Rakentaminen alkoi vuonna 2023 ja rakennus avattaneen käyttöön vuoden 2025 alkupuolella.
Noin 15 000 neliömetrin laajuinen hybridiareena sijaitsee Länsiväylän varrella, Kivenlahden metroaseman läheisyydessä. Monitoimihallissa järjestettävien yleisötapahtumien katsomokapasiteetin on esitetty olevan 1 500.
Monitoimitalon arkkitehtuurisuunnittelusta vastasi L Arkkitehdit. Rakennuksen kattoterassilla on ravintola katettuine kylpyläosastoineen.
Aiheesta muualla

Hybridiareena kotisivut (hypeareena.fi)
| n k Espoon urheilu |
| --- | --- |
Urheilupaikat:  Espoon Bembölen FK-rata  Espoo Metro Areena  Espoonlahden uimahalli  Espoonlahden urheilupuisto  Esport  Keski-Espoon uimahalli  Kilon talli  Leppävaaran uimahalli  Leppävaaran Urheiluhalli  Leppävaaran urheilupuisto  Matinkylän jäähalli  Matinkylän uimahalli  Matinkylän urheilupuisto  Olarin uimahalli  Otahalli  Peikin Ratsastuskoulu  Solvallan urheiluopisto  Tapiolan jalkapallostadion  Tapiolan ratsastuskoulu  Tapiolan uimahalli  Tapiolan urheiluhalli  Tapiolan urheilupuisto  Tapiolan urheilupuiston jalkapallostadion  Westendin tennishalli 
Urheiluseurat:  Canoa  Cetus  Esbo Bollklubb  Esbo Idrottsförening  Esbo Skytteförening  FC Espoo  FC Honka  Espoo Basket Team  Espoo Expos  Espoo Rugby Club  Espoon Akilles  Espoon Hiihtoseura  Espoon Jääklubi  Espoon Jäätaiturit  Espoon Kiekkoseura  Espoon Palloseura Jalkapallo  Jääkiekko  Espoon Pesis  Espoon Suunta  Espoon Taitoluisteluklubi Revolutions  Espoon Tapiot  Espoon Telinetaiturit  Espoon Tikka  Esport Oilers  Etelä-Espoon Pallo  Fjällskidarklubben-37  Gammelgårds Ungdoms & Allmogeförening  Golden Futsal Team  HC KJH  HooGee  Idrottsklubben-32  IK Örnen  Jäähonka  FC Kasiysi  Kauklahden Pyrintö  Kiekko-Espoo  Kilo Idrottsförening  Laaksolahden Jalkapalloseura  FC Laatupallo Espoo  Leppävaaran budoseura  Leppävaaran Pallo  Leppävaaran Pyrintö  Leppävaaran Sisu  Länsiväylän Dynamo  Olarin Tarmo -77  Olarin Voimistelijat  Peräkylän Ponnistus  Pohjois-Espoon Ponsi  Polin Pallo  SexyPöxyt  Smash-Tennis  Tapiolan Honka  Tapiolan Voimistelijat  Viherlaakson Veikot  Westend Indians 
Urheilutapahtumat:  Juoksu Länsiväyläjuoksu  Viestijuoksun SM 2008  Jääkiekko U-18 MM 2024  Naisten MM 1999  Naisten MM 2019  Jääpallo MM 1975  Maalipallo MM 2014  Ravi Finlandia-ajo  Erkon Pokaali  Kuninkuusravit 2017  Suuri Suomalainen Derby  Ringette MM 2000  Taitoluistelu EM 2023  Uinti Sprinttiuinnin EM 1992  Pitkän radan SM 2006  Pitkän radan SM 2007  Pitkän radan SM 2008  Yleisurheilu Kalevan kisat 2009  Kalevan kisat 2025  Vammaisyleisurheilun EM 2005  U-23 EM 2023  Sisäratojen SM 1970  Sisäratojen SM 1979 
Muuta:  Pääkaupunkiseudun paras urheilija
Big Game (vuoden 2014 elokuva)

| Big Game |
| --- | --- |
 Elokuvan juliste
Ohjaaja:  Jalmari Helander
Käsikirjoittaja:  Jalmari Helander
Perustuu:  Jalmari Helanderin ja Petri Jokirannan alkuperäistarinaan
Tuottaja:  Petri Jokiranta Will Clarke Andy Mayson Jens Meurer
Säveltäjä:  Juri Seppä Miska Seppä
Kuvaaja:  Mika Orasmaa
Leikkaaja:  Iikka Hesse
Tuotantosuunnittelija:  Christian Eisele
Lavastaja:  Christian Eisele
Erikoistehosteet:  Scanline VFX
Pääosat:   Samuel L. Jackson  Onni Tommila  Ray Stevenson  Victor Garber  Mehmet Kurtulus  Ted Levine  Felicity Huffman  Jim Broadbent 
Valmistustiedot
Valmistusmaa:   Suomi  Saksa  Iso-Britannia 
Tuotantoyhtiö:  Subzero Film Entertainment Altitude Film Entertainment Egoli Tossell Film
Levittäjä:  ADS Service Netflix
Ensi-ilta:   2014-09-055. syyskuuta 2014 (TIFF)  2015-03-1919. maaliskuuta 2015 (Suomi)  2015-05-088. toukokuuta 2015 (Iso-Britannia)  2015-06-1818. kesäkuuta 2015 (Saksa)  
Kesto:  90 minuuttia
Alkuperäiskieli:  englanti, suomi
Budjetti:  8,5 miljoonaa euroa
Tuotto:  7,5 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Big Game on vuonna 2014 ensi-iltansa saanut suomalainen toiminta- ja seikkailuelokuva, jonka on ohjannut Jalmari Helander. Elokuvan pääosia näyttelevät Samuel L. Jackson ja Onni Tommila. Muita elokuvan näyttelijöitä ovat muun muassa Ray Stevenson, Jim Broadbent, Felicity Huffman, Victor Garber ja Ted Levine.
Elokuvan pohjalta on brittiläinen kirjailija Dan Smith kirjoittanut samannimisen kirjan Big Game. Elokuvatoimittaja Kalle Kinnunen käsittelee elokuvan taustoja kirjassaan Big Game - Kuinka Hollywood tuotiin Suomeen.
Näyttelijät

| 0 | 1 | 2 |
| --- | --- | --- |
|  Samuel L. Jackson   | … |  Yhdysvaltain presidentti   |
|  Onni Tommila   | … |  Oskari   |
|  Mehmet Kurtulus   | … |  Hazar   |
|  Ray Stevenson   | … |  Morris   |
|  Jim Broadbent   | … |  Herbert   |
|  Felicity Huffman   | … |  CIA:n johtaja   |
|  Victor Garber   | … |  varapresidentti   |
|  Ted Levine   | … |  kenraali Underwood   |
|  Jorma Tommila   | … |  Tapio   |
|  Risto Salmi   | … |  Hamara   |
Juoni

13-vuotias Oskari joutuu miehuuskokeeseen. Hänen kotikylässään on satoja vuosia vanha perinne, joka määrittää miehen aseman yhteisössä: kylän pojat lähetetään yksin metsään, mukanaan vain jousipyssy. Kokelaalla on yksi vuorokausi aikaa metsästää erämaasta saalis ja toimittaa se kylän miesten eteen. Oskarin mahdollisuuksia pidetään kyläläisten keskuudessa varsin heikkoina.
Samaan aikaan Air Force One on Suomen ilmatilassa tuomassa Amerikan presidenttiä valtiovierailulle. Matka kuitenkin keskeytyy, sillä kone pudotetaan erämaahan. On järjestetty salaliitto, jonka tarkoituksena on kaapata presidentti. Terroristien suunnitelma onkin toteutumassa täydellisesti lukuun ottamatta yhtä odottamatonta tekijää. Oskari löytää presidentin ennen terroristeja ja päättää auttaa tätä.
Alkaa laajamittainen ajojahti, jonka aikana selviää että varsin erilaisista lähtökohdista huolimatta Oskarilla ja maailman vaikutusvaltaisimmalla miehellä on paljon yhteistä. Heidän molempien on keksittävä keino selviytyä omin avuin ensimmäistä kertaa elämässään. Poika ja presidentti päättävät yhdessä näyttää maailmalle minkälaisia miehiä he ovat.
Palkinnot

Vuonna 2015 Big Game voitti audiovisuaalisen alan Hulda-vientipalkinnon, jonka myönsi elokuva- ja televisioalan vientiorganisaatio Favex (nykyisin Audiovisual Finland).
Tuotanto

Elokuvan budjetti oli noin 8,5 miljoonaa euroa. Vaikka elokuva sijoittuu Suomeen, kuvattiin elokuva Keski-Euroopassa. Kuvauksia tehtiin Alpeilla ja Saksassa.
Big Game sai maailmanensi-iltansa Toronton elokuvajuhlilla syyskuussa 2014. Suomessa se nähtiin ensimmäisen kerran maaliskuussa 2015. Big Game oli ensi-iltaviikonloppunsa katsotuin elokuva 28 678 katsojalla. Kaikkiaan sen näki Suomessa 132 031 katsojaa ja se tuotti 1 297 558,09 euron lipputulot.
Arvostelut

Jari Tapani Peltonen, v2.fi: 2,5/5
Jussi Huhtala, Episodi: 5/5
Sampo Bergman, Film-o-Holic: 3/5
Aleksi Salonen, Filmgoer: 4/5
Joonas Pikkarainne, Filmaatikko: 3,5/5
Olli Sulopuisto, Muropaketti: 3/5
Leffatykki: 2,93/5
Aiheesta muualla

Ohjaajan haastattelu, film-o-holic-sivusto
Suomen kallein elokuva ensi-iltaan – USA:n presidentin kone ammutaan alas Lappiin, Yle
Haastattelu, muropaketti-sivustolla
| n k Jalmari Helander |
| --- | --- |
Pitkät elokuvat (ohjaus):  Rare Exports (2010)  Big Game (2015)  Sisu (2022) 
Dokumenttielokuvat (ohjaus):  Toinen puoli puolustusvoimista (2007) 
TV-elokuvat ja -sarjat (ohjaus):  Luottomies (2017–2018)  Kalifornian Kommando (2020) 
Lyhytelokuvat (ohjaus):  Maxmillian Tarzan (1999)  Jäämies (1999)  Ukkonen (2001)  Rare Exports Inc. (2003)  Redrama: Hang it up (2003)  Rare Exports: The Official Safety Instructions (2005)  Fakiiri (2006)  Viimeinen pisara (2011)  Red Carpet I (2017)  Red Carpet II (2018)
Bollandistien seura

Bollandistien seura eli Bollandistit on belgialainen tieteellinen seura, joka on saanut nimensä Jean Bollandin mukaan. Seuran perustivat alkujaan jesuiitat, mutta ajan myötä siihen on liittynyt myös sellaisia filologeja ja historioitsijoita, jotka eivät ole jesuiittoja. Seura on jo 1600-luvulta alkaen omistautunut tutkimaan hagiografiaa ja kristillistä pyhimyskulttia.
Seura julkaisi vuosina 1643–1794 suurta pyhimyslegendojen kriittistä editiota Acta Sanctorum -teosta.
Aiheesta muualla

Järjestön verkkosivusto (Arkistoitu – Internet Archive)
Société des Bollandistes ( Arkistoitu – Internet Archive)
Bibliotheca Hagiographica Latina manuscripta (Arkistoitu – Internet Archive)
Acta Sanctorum
Analecta Bollandianan sisällysluettelo 41-126, InterClassica.um.es[vanhentunut linkki]
The Bollandists, The Catholic Encyclopedian vanha artikkeli.
Borg (suku)

Borg on suomalainen pappissuku, jonka jäsenet ovat vaikuttaneet kulttuurin eri aloilla. Suvun kantaisänä pidetään 1720-luvulla kuollutta luutnantti Karl Borgia. Suvun myöhemmät edustajat ovat hänen poikansa, Pyhäjoen nimismies Karl Kaarlenpoika Borgin (1716–1797) jälkeläisiä. Eräs sukuhaara suomensi myöhemmin sukunimen Kivilinnaksi ja eräs toinen Soanlinnaksi. Suomessa ja Ruotsissa tunnetaan myös muita Borg-nimisiä sukuja, muun muassa ruotsalainen aatelisuku Borg.
Suvun jäseniä

Gabriel Kaarlenpoika Borg (1758–1824), Raahen kirkkoherra
Karl Jakob Borg (1788–1853), Ruoveden ja Kemin kirkkoherra, Gabriel Borgin poika
Sofia Elisabet Borg (1837–1881), Karl Jakob Borgin tytär, Jalmar Castrénin äiti
Carl Gustaf Borg (1823–1895), fennomaani, suomen kielen lehtori, Tammikuun valiokunnan jäsen, pankinjohtaja, Karl Jakob Borgin poika
Gabriel Gabrielinpoika Borg (1797–1855), Pyhäjoen kirkkoherra, Gabriel Borgin poika
Maria Charlotta Sibelius o.s. Borg (1841–97), Jean Sibeliuksen äiti, Gabriel Gabrielinpoika Borgin tytär
Oskar Fredrik Borg (1847–1907), Kymölän seminaarin johtaja, Gabriel Gabrielinpoika Borgin poika
Väinö Kivilinna (vuoteen 1906 Borg, 1875–1950), Suomalaisen puolueen ja Maalaisliiton kansanedustaja, Oskar Fredrik Borgin poika
Aaron Gustaf Borg (1810–1883), Limingan kirkkoherra, tuomiorovasti, Tammikuun valiokunnan jäsen, Gabriel Borgin poika
Nathanael Borg (1855–1918), Petäjäveden kirkkoherra, Aaron Gustaf Borgin poika
Kaarlo Borg (1888–1939), arkkitehti, Nathanael Borgin poika
Elsi Borg (1893–1958), arkkitehti, Nathanael Borgin tytär
Ester Borg (1899-1964), taidegraafikko, Nathanael Borgin tytär
Margit Borg-Sundman (1902–1992), kokoomuksen kansanedustaja, Nathanael Borgin tytär
Erik Borg (1911–1994), teollisuusneuvos, Medican toimitusjohtaja
Kim Borg (1919–2000), oopperalaulaja, Kaarlo Borgin poika
Olli Borg (1921–1979), sisustusarkkitehti, Kaarlo Borgin poika
Jaakko Borg (1927–2005), säveltäjä ja äänilevytuottaja, Kaarlo Borgin poika
Jukka Borg, säveltäjä, muusikko, Olli Borgin poika
Minna Borg, teollinen muotoilija, graafikko, Olli Borgin tytär
Teatterinjohtaja Felix Borg sekä professori ja poliitikko Olavi Borg perheineen eivät kuulu tähän sukuun.
Bracey Wright

| Bracey Wright |
| --- | --- |
 Bracey Wright kentällä vuonna 2015.
Henkilötiedot
Koko nimi:  Bracey Wright
Syntynyt: 1. heinäkuuta 1984 (ikä 40) The Colony, Texas, Yhdysvallat
Kansalaisuus:   Yhdysvallat
Koripalloilija
Pituus:  191 cm
Paino:  95 kg
Nyk. joukkue:   ČEZ Basketball Nymburk
Sarja:  Národní Basketbalová Liga
NBA-varaus:  47. varaus 2005 Minnesota Timberwolves
Pelaajaura
Seurajoukkueet
2005–07 2005–06 2007–08 2008–09 2009 2009–10 2010–11 2011 2011–12 2012–13 2013–14 2014–15 2015–16 2016–17 2017–18 2018–:   Minnesota Timberwolves  Florida Flame  Aris Thessaloniki B.C.  Joventut Badalona  Aris Thessaloniki    BC Oostende    Levallois Metropolitans    KK Cedevita    Basket Zaragoza    KK Cedevita    BC Krasnye Krylia    Hapoel Jerusalem BC    Karşıyaka Basket    Acıbadem Üniversitesi SK    Büyükçekmece Basketbol    ČEZ Basketball Nymburk
Bracey Wright (s. 1. heinäkuuta 1984 The Colony, Texas, Yhdysvallat) on yhdysvaltalainen koripalloilija. Pelipaikaltaan hän on 1–2 paikan pelaaja, enemmän kuitenkin 2-paikan heittävä takamies.
Wright pelasi Deron Williamsin kanssa samassa lukiojoukkueessa. Yliopistokoripalloa hän pelasi Indianan yliopiston joukkueessa. Vuonna 2005 Minnesota Timberwolves draftasi hänet. Hän pelasi NBA:ssa kaksi kautta, kunnes siirtyi Arisiin 2007. Tämän jälkeen hän on pelannut Euroopassa, Venäjällä, Israelissa ja Turkissa yli kymmenessä eri seurassa. Kaudella 2018–2019 Wright edusti tšekkiläistä ČEZ Basketball Nymburkia.
Aiheesta muualla

Euroliigan pelaajaprofiili
NBA:n pelaajaprofiili
Basketball-referencen pelaajaprofiili (Arkistoitu – Internet Archive)
Basketpedyan pelaajaprofiili (Arkistoitu – Internet Archive)
Kaarela

| Kaarela> Kårböle |
| --- | --- |
 Kaupungin kartta, jossa Kaarela korostettuna.  Helsingin kaupunginosat
Kaupunki:  Helsinki
Suurpiiri:  Läntinen suurpiiri
Kaupunginosa nro:  33
Pinta-ala:  9,4 km² 
Väkiluku:  31 047 (31.12.2022)
Väestötiheys:  3 303 as./km²
Työpaikkoja:  5 063 kpl   (31.12.2017)
Osa-alueet:  Kannelmäki, Maununneva, Malminkartano, Hakuninmaa, Kuninkaantammi, Honkasuo
Postinumero(t):  00410 (Malminkartano ja Honkasuo), 00420 (Kannelmäki), 00430 (Maununneva, Hakuninmaa ja Kuninkaantammi)
Lähialueet:  Oulunkylä, Haaga, Konala, Pakila, Tuomarinkylä, Pitäjänmäki
Kaarela (ruots. Kårböle) on kaupunginosa ja hallinnollinen peruspiiri luoteisessa Helsingissä. Kaarelassa asui vuoden 2022 lopussa hiukan yli 31 000 asukasta. Sen maapinta-ala on 9,4 neliökilometriä.
Kaarela rajautuu etelässä Kehä I:een, lännessä Konalan teollisuusalueeseen Vihdintien itäpuolella ja pohjoisessa Vantaan lounaiskärjen eteläreunaan. Kaarelan hallinnollinen itäraja kulkee Keskuspuiston sisällä. Alueen halki virtaa Mätäjoki.
Kaarela jaetaan kuuteen osa-alueeseen: Kannelmäki (12 930 asukasta 31.12.2022), Maununneva (2 601 as.), Malminkartano (8 912 as.), Hakuninmaa (2 552 as.), Kuninkaantammi (3 308 as.) ja Honkasuo (744 as.). Yhteensä kaupunginosassa on 31 047 asukasta (31.12.2022) ja 5 063 työpaikkaa (31.12.2017).
Liikenteen valtaväylistä Vantaankosken rata ja Hämeenlinnanväylä halkovat aluetta. Kauppakeskus Kaari valmistui Kaarelaan kuuluvan Kannelmäen alueelle lokakuussa 2013.
Historiaa

Kaarelan kaupunginosaa edeltänyt Kaarelan kylä sijaitsi alkujaan Helsingin maalaiskunnan (nyk. Vantaan kaupunki) alueella. Vuonna 1781 päättyneessä isossajaossa kylään merkittiin kuusi maakirjataloa: Abrams, Husbacka, Gamlas, Malmgård, Tolfmans ja Jönsas. Näistä muodostettiin myöhemmin lukuisia pienempiä tiloja. Vuonna 1946 tapahtuneessa suuressa alueliitoksessa Kaarela pilkkoutui kahtia, maalaiskunnan puolelle jääneeseen Pohjois-Kaarelaan (johon kuuluu muun muassa nykyisen Myyrmäen alue) ja Helsingin kaupunkiin liitettyyn Etelä-Kaarelaan. Ensimmäinen osa-asemakaava Etelä-Kaarelan alueelle vahvistettiin vuonna 1957. Vuonna 1959 kaupunginosa jaettiin Hakuninmaan, Kannelmäen, Malminkartanon ja Maununnevan osa-alueisiin. Etuliite etelä- poistui nimestä vuonna 1992.
Kaarelan kaupunginosa on syntynyt sotien jälkeen: ennen alueliitosta seutu oli maaseutua. Nykyisestä asuntokannasta 10 % on rakennettu 1940–1950-luvuilla. Kasvu kiihtyi 1970–1980-luvuilla ja tällöin rakennettiin yli 60 % nykyisistä asunnoista (runsas 13 200 asuntoa, 31.12.2003). Tärkeä osatekijä rakentamisen vilkastumiselle oli Vantaankosken radan avaaminen vuonna 1975. Malminkartano luotiin 1980-luvulla entiselle yliopiston koetilan pellolle ja Hakuninmaan asukasluku kolminkertaistui. Alueen täydennysrakentaminen on jatkunut 1990- ja 2000-luvuilla.
Kaarelan nimestä

Kaarela-nimi esiintyy asiakirjoissa jo vuonna 1417 muodossa Karisbola, myöhemmin muun muassa Korböleby (1543), Korbölle (1544) ja Korbööl (1545). Monien muiden böle-loppuisten nimien tavoin tässäkin on määriteosana henkilönnimi, tässä tapauksessa Kare, joka on ollut Ruotsissa sekä etu- että sukunimenä. Professori Heikki Ojansuu on esittänyt, että lähellä kielirajaa olevana nimenä taustalla voisi olla myös henkilöön liittyvä suomalainen köllinimi Kaari eli 'pitkä, kumara ihminen'.